GiliGold/VAD_KnessetCorpus huggingface dataset:
אלי אלאלוף: כמה זמן אורכת טיסה בהליקופטר מאילת לבאר שבע?
<גיל מושקוביץ: מאילת לבאר שבע, 45 דקות.
<גיל מושקוביץ: בין 45 ל-50 דקות.
<גיל מושקוביץ: תלוי בהרבה מאוד גורמים.
<גיל מושקוביץ: דובר כאן על הנושא של הצבת מסוק שלישי, מסוק באילת.
<גיל מושקוביץ: אנחנו יודעים שיש תכנית כזאת של משרד הבריאות שהיא תכנית מבורכת וחשובה.
<גיל מושקוביץ: חשוב מאוד שיעמידו מסוק בחניון בית החולים או יותר נכון במנחת בית החולים.
אלי אלאלוף: כמה מסוקים יש לכם בכלל?
<גיל מושקוביץ: כרגע פעילים שני מסוקים.
<גיל מושקוביץ: אחד נמצא בפוריה ואחד בשדה תימן.
<גיל מושקוביץ: הכוונה היא להפעיל מסוק שלישי באילת.
<גיל מושקוביץ: כמובן שנדרש לזה גם תקצוב וגם הכנות מיוחדות.
<גיל מושקוביץ: מנחת בית החולים כרגע – התחיל לדבר על זה הרפרנט של משרד הבריאות – לא מתאים להעמיד בו מסוק 24 שעות בגלל תנאי מזג האוויר והייחודיות של אילת.
אלי אלאלוף: היות וסוגרים את שדה דב, למה לא קושרים את הסגירה של שדה דב עם שיפור השירות?
<קריאה: לא סוגרים אותו.
אלי אלאלוף: עוד מעט יעשו מזה הרבה כסף.
אלי אלאלוף: למה לא יהיה משא ומתן בין משרד הבריאות ומשרד התחבורה על הצורך לקבל פיצוי על זה?
<גיל מושקוביץ: אין לי מוג.
<אלדר ברקוביץ: הפיצוי על שדה דב צריך להיות רכבת מהירה לאילת.
<גיל מושקוביץ: שדה התעופה על שם רמון שאמור להיפתח בשנה זו, אמור לשנות מבחינתנו הרבה מאוד מבחינת הפעילות.
<גיל מושקוביץ: כנראה שהוא יביא לשם הרבה יותר תנועה קרקעית של רכבים.
<גיל מושקוביץ: אנחנו הגשנו גם לזה איזושהי תכנית של עיבוי ולהעמיד ניידת טיפול נמרץ צמוד לשדה התעופה.
<גיל מושקוביץ: כמובן שנדרש לזה גם תקציב.
<גיל מושקוביץ: הניידת הזאת תיתן מענה גם לכל היישובים בכביש 90, חבל אילות וכל מי שנמצא שם בגזרה וכמובן שתיתן מענה גם לכיוון הערבה.
אלי אלאלוף: אני מתחיל להיות לחוץ כמוכם מבחינת הזמן.
אלי אלאלוף: הייתי אמור לנעול את הישיבה.
<שי וולף: אני תושבת מושב פארן.
<שי וולף: אני מכירה את הבעיות שהועלו כאן מקרוב.
<שי וולף: אני רק רוצה לומר שבערבה התיכונה כל צרות הפריפריה שתוארו כאן הן חמורות פי כמה.
<שי וולף: בית מרקחת לא היה.
<שי וולף: סגירת ארון התרופות הכפרי הביא אותי שבוע אחרי לידה עם ילדה בת שלוש עם כאבי אוזניים, בלי יכולת לקבל טיפול רפואי.
<שי וולף: כאבו לה האוזניים, לא הייתה התרופה בפארן.
<שי וולף: זה אומר שבית המרקחת הקרוב ביותר הוא 100 קילומטרים לאילת הלוך ו-100 קילומטרים בחזרה או לנסוע לדימונה או לבאר שבע שזה כבר 150 קילומטרים הלוך-חזור בשביל מוצר בסיסי שאפילו לא דורש מרשם.
<שי וולף: עד כמה שאני יודעת יש בערבה התיכונה מבנה שמיועד לבית מרקחת אך הוא מעולם לא תופעל על ידי קופת חולים.
<שי וולף: יש עוד בעיה מאוד מרכזית של ערבה תיכונה ואלה כל התושבים השקופים שלנו.
<שי וולף: ראש המועצה שלנו דיבר על 3,800 תושבים.
<שי וולף: חוץ מזה יש עוד מאות תושבים זמניים שהם אנשי המכינות, עבודה עברית, שמגיעים לתקופה והם צורכי שירותי בריאות אך הם לא רשומים כי הם באים לתקופה קצרה.
<שי וולף: הם לא רשומים פר קפיטה של המרפאות שלנו אך הם צורכים זמן רופא וזמן אחות.
<שי וולף: חוץ מהם יש גם את אלפי העובדים הזרים שזכאים לקבל שירותי רפואה טובים אך גם הם לא מתוקצבים פר קפיטה.
<שי וולף: זאת אומרת, הם לא מקבלים את שירותי הרפואה הדרושים להם.
<שי וולף: לוקחים אותם לבית חולים ומטפלים בהם.
<שי וולף: באמת משקיעים אבל כל שעות רופא ושעות אחות שהם מקבלים, והם מקבלים ואף אחד לא מונע מהם, בא על חשבון התושבים.
<שי וולף: מבחינת החוק, ברגע שיש לך שירותי רפואה, אתה חייב להעניק אותם ולא משנה מי הבן אדם שנכנס במצוקה אליך, אבל מדברים כאן על חוסר של רפואה יועצת.
<שי וולף: רפואה יועצת זה דבר חשוב מאוד והכרחי אבל דיברה כאן הרופאה של לשכת הבריאות המחוזית על רפואה מונעת.
<שי וולף: אם יהיה לרופא שלי מספיק זמן לטפל בי, מספיק שעות רופא בשביל כל מי שנזקק לשירותיו, הוא יכול גם לצמצם את מספר הנסיעות שנוסעים תושבי הערבה, 150 קילומטרים לסורוקה כדי לשבת שלוש דקות מול רופא יועץ, לחדש מרשם שלרופא המשפחה אסור לחדש, ואז יהיה אפשר לצמצם את זה אם כל תושב הערבה – ולא משנה מי הוא ואיזה דרכון הוא מחזיק – יהיה מתוקצב כי אין מה לעשות, כמו שאמרת, צריך לעשות כאן שיתוף פעולה.
<שי וולף: אנחנו במצוקה של שעות רופא, במצוקה של שעות אחות והרופא שלנו רוצה לתת לנו את היחס הזה.
<שי וולף: אחרי שמישהו מתאשפז בבית חולים, הוא גם ב-10:00 בלילה ירים טלפון לשאול מה קורה אתו.
אלי אלאלוף: חברים, זאת רק ההתחלה.
אלי אלאלוף: אבל לא נוכל להמשיך היום בדיון הזה ואני חייב להגיע לסיכום.
<קריאה: חסרה כאן אכיפה.
אלי אלאלוף: הכול חסר.
אלי אלאלוף: לא קיימתי את הדיון כדי לחשוב שיש לנו פתרונות ואנחנו יודעים הכול.
נורית קורן: אדוני, משפט לפני שאתה מסכם.
נורית קורן: ברור לנו שיש בעיה עם שירותי בריאות ובעצם אנשים נשלחים למרכז הארץ ולא מקבלים את הטיפול שלהם באילת או בערבה.
נורית קורן: הדבר שמצער מאוד הוא שאם בן אדם מגיע לבית חולים במרכז, חס וחלילה נפטר, מי משלם את ההוצאות?
אלי אלאלוף: תסיימי בנימה קצת יותר חיובית.
נורית קורן: גם זה צריך להיכלל בשירותי הבריאות.
אלי אלאלוף: לנורית יש מומחיות.
אלי אלאלוף: היא דואגת לכל פרט ופרט.
אלי אלאלוף: אחד התיקים המדהימים שהוציאה מהתרדמת, מהזנחה פושעת של המדינה, אלה ילדי תימן.
אלי אלאלוף: הדיון נקבע לשעה אבל אנחנו קיימנו שעה חצי ואני מרגיש כמה זה לא מספיק, אבל לא ידעתי כמה האזור הזה מוזנח מבחינת בריאות.
אלי אלאלוף: היום קיבלנו מכם חלק מהתמונה ונמשיך.
אלי אלאלוף: כיושב ראש ועדה וכחבר כנסת אני אעשה לעצמי תכנית עבודה לגבי הטיפול באזור שלכם.
<קריאה: יש אנשים שבכלל לא מקבלים טיפול רפואי.
אלי אלאלוף: אני לא אצליח לסיים ולהגיע לכל הנקודות שאתם מעלים.
אלי אלאלוף: אני מבטיח שלוועדה תהיה תכנית עבודה בנושא הערבה ואילת.
אלי אלאלוף: אנחנו גם נפעל בקרב כל הגופים, משרד הבריאות וקופות החולים למיניהן, ונבקש מהם תכנית עבודה כדי לטפל בהזנחה.
אלי אלאלוף: אני רוצה להודיע שאנחנו בוועדת הבריאות לא לקחנו שום ישוב או שום אזור כל כך ללב כמו האזור שלכם ואנחנו הכול כדי לתקן.
אלי אלאלוף: הזמן שנשאר לי באופן אישי, אבל בטוח הוועדה תמשיך אחרי, יוקדש בעיקר לאילת.
נורית קורן: צהרים טובים.
נורית קורן: היום ה-30 בינואר 2018, י"ד בשבט התשע"ח, השעה 13:15 ואני פותחת את ישיבת ועדת העבודה, הרווחה והבריאות.
נורית קורן: אנחנו בדיון מהיר בנושא פיטורי 300 דיילות ויועצות ויופי מרשת סופר פארם.
נורית קורן: הדיון הזה היה צריך להתבצע לפני חודש אבל בגלל שהכנסת עבדה שעות נוספות, הוא לא התקיים ומתקיים היום.
נורית קורן: לצערי לא הגיעו הרבה אנשים.
נורית קורן: אני העליתי את הנושא נוכח הידיעה שהנה הולכים לפטר 300 דיילות בסופר פארם.
נורית קורן: אנחנו יודעים שפיטורים של כל כך הרב אנשים, גם בגיל יחסית מבוגר – למרות שהיום זה כבר לא גיל מבוגר, גיל 50-45 – גיל שמאוד קשה למצוא עבודה אחרת.
נורית קורן: היה מאוד חשוב שגם העובדות האלה, כל צורת ההעסקה שלהן כאשר בעצם החברות שנותנות לסופר פארם את התמרוקים או את המוצרים, בעצם הן המעסיק הישיר של העובדות האלה אבל בפועל הן עובדות בתוך החנויות ומי שממונה עליהן זאת בעצם מנהלת הסופר פארם שהיא קובעת את השעות והמשמרות.
נורית קורן: גלי, סליחה שאני פונה לסופר פארם אבל זה לא רק סופר פארם אלא גם המשביר לצרכן, ניו פארם ועוד.
נורית קורן: אני מדברת על כל החברות הגדולות שמעסיקות דיילות מחברות התמרוקים.
נורית קורן: לפעמים קורה מצב שמניידים דיילת ממקום אחד למקום שני.
נורית קורן: הייתי רוצה לשמוע איך נקבעים יחסי העבודה במקום לטובת הדיילות כי צריך לייעל את זה.
נורית קורן: זה גם מקרה בוחן של מה שקורה כרגע במדינה, שפתאום מחליטה חברה שהיא סוגרת את השערים שלה, מפטרת את כל העובדים וצריך פשוט למנוע את זה.
נורית קורן: אנחנו גם צריכים ללמוד איך להתייחס לזה בעתיד וגם את מודל ההעסקה הזה, אם זה טוב לעובד או לא טוב לו.
נורית קורן: הדברים הקטנים האלה.
נורית קורן: אחרי שהחברות הודיעו שהן מפטרות את העובדים, אני נפגשתי עם סופר פארם וצריך להגיד להם באמת תודה רבה.
נורית קורן: הפגישה הייתה מהירה והם אמרו לי שהם יקלטו את העובדות הללו.
נורית קורן: אני אמרתי שאם קליטה של עובד, זה עובד שבעצם כבר מכיר את העבודה, יודע את העבודה בתוך רשת סופר פארם, צריך לעשות לו הנחה במבחנים ובכל מה שצריך כדי לקלוט אותו בעבודה.
נורית קורן: לא צריך להעמיד את אותו עובד כרגע במצב לא נעים שהוא יצטרך לעבוד כאילו הוא עובד שלא מן המניין כי בעצם הוא כן מן המניין אבל מישהו אחר מעסיק אותו.
נורית קורן: צריך לומר כאן על השולחן שאחרי השיחה סופר פארם הסכימה ואני קודם כל רוצה לקבל ממך את ההסבר לגבי צורת ההעסקה, כל מה שקשור לנושא הזה, כדי שאנחנו נלמד והדברים יהיו כתובים בפרוטוקול כי הפגישה בינינו הייתה פגישה שנתנה מענה לאותן דיילות.
נורית קורן: השאלה מה קרה בשטח בעקבות הזמן שחלף.
<גלי ברגר: חברת הנהלת סופר פארם, ראש מערך תקשורת.
<גלי ברגר: מאז הידיעה בעיתון ומאז פגישתנו לא פוטרה, לפחות לפי מיטב ידיעתנו, ולו דיילת אחת שעובדת בסופר פארם כי למעשה אין איזשהו מהלך פיטורים.
<גלי ברגר: זה לא כמו שאתם זוכרים את הימים שאמדוקס וחברות נוספות עשו קיצוץ משמעותי והכריזו על תכנית התייעלות.
<גלי ברגר: לא מדובר בדבר כזה.
נורית קורן: החברות בפועל לא פיטרו את הדיילות?
נורית קורן: לא קרה כלום?
נורית קורן: זאת רק הייתה הצהרת כוונות?
<גלי ברגר: גם לא הייתה הצהרת כוונות.
<גלי ברגר: זו הייתה ידיעה בעיתון שהתגלגלה לא נכון.
<גלי ברגר: אנחנו עדיין לא יכולים לשלוט במה מפורסם בעמוד הראשון של "ידיעות אחרונות".
<גלי ברגר: באמת יצאנו אז בתיקון מאוד מהיר וגם העיתון תיקן אבל כמובן שהנזק נעשה.
<גלי ברגר: מה אנחנו כן עושים.
<גלי ברגר: אנחנו מתאימים את עצמנו, את סופר פארם, לעידן המודרני, לעידן התחרותי, לעידן של איך שהצרכניות שלנו רוצות לצרוך את מוצרי הקוסמטיקה שלהן.
<גלי ברגר: בעצם מצמצמים את שעות הדיול אנחנו עושים מהלך יחד עם הספקים שבאמת הם המעסיקים הישירים של הדיילות, לצמצם את שעות הדיול בסניפים, לצמצם ממש בשוליים את כמות המותגים שיש בתוך סופר פארם ולהתאים את זה כדי שלא תהיה סיטואציה שמישהי נכנסת – אני מניחה שכולם כאן מכירים את הסיטואציה – לסניף ואז קופצות עליה שלוש נשים מלאות כוונות טובות ורוצות לתת שירות אבל אנחנו רוצים דווקא טיפת ספייס.
<גלי ברגר: בסוף כרשת שנותנת שירות, אנחנו באמת רוצים לתת את השירות לצרכן וצריכים להתמודד בסביבה מאוד תחרותית.
<גלי ברגר: אם כתוצאה מהמהלך הזה של צמצום יהיו דיילות שלא ימצאו את עצמן בסיטואציה החדשה, יגידו שיש לה מעט מדי שעות, היא לא רוצה לעבוד בערב אלא היא רוצה לעבוד בבוקר וכולי, יביעו איזשהו חוסר שביעות רצון, אנחנו סופר פארם מתחייבים לקלוט כל אחת שתרצה לתוך הסניפים שלנו.
<גלי ברגר: מאוד חשוב גם לציין שאנחנו הולכים לעשות את זה לתפקידים שהולמים את הכישורים שלהן.
<גלי ברגר: אנחנו לא מצפים שמישהי שעד היום הייתה דיילת תתחיל עכשיו לסדר סחורה ולסחוב אותה במחסן מהמשטחים.
<גלי ברגר: אני אתן לכם דוגמה.
<גלי ברגר: בתחום האופטיקה, יש סופר פארם אופטיק, חסרות לנו דיילות מכירה שזה תחום מאוד דומה.
<גלי ברגר: לשאלתך לגבי ההעסקה.
<גלי ברגר: הספקים, המותגים במקרה הזה, נותנים לדיילות את ההדרכה ואת המקצועיות.
<גלי ברגר: אנחנו בסך הכול רצפת המכירה והמקום שבו מותג יכול להציג את עצמו.
<גלי ברגר: אין לו דרך אחרת.
<גלי ברגר: אנחנו הפלטפורמה שלהם.
<גלי ברגר: כמו שהם שמים מוצרים על גבי הפלטפורמה הזאת, הם שמים גם נציגות מכירה שהן נציגות שלהם שיושבות בפלטפורמה קמעונאית.
<גלי ברגר: כך זה בכל העולם.
<גלי ברגר: הם נותנים להן את היעדים, הם נותנים להם את ההדרכות, הם נותנים להן את השיבוצים.
<גלי ברגר: אני יכולה להגיד שבסופר פארם, שהיא במשך שנים תמיד זוכה במקום הראשון בסקר BDI, במקומות שהכי טוב לעבוד בהם מבין הקמעונאיות, ושממוצע העבודה בה הוא דו ספרתי בשנים, מקום שאנשים עובדים בו לאורך הרבה מאוד שנים, גם הדיילות עצמן, מאוד חשוב לנו שהן ירגישו חלק ממשפחה של כל סניף וסניף וגם חלק ממשפחת סופר פארם.
<גלי ברגר: אתן לכם דוגמה.
<גלי ברגר: הייתה לנו תכנית לכושר גופני לבריאות בכל הסניפים שכללה את כל עובדי סופר פארם.
<גלי ברגר: זה נקרא עשר-עשר-עשר עם ריצה, אפליקציה מיוחדת ואירועים וכולי.
<גלי ברגר: הדיילות היו שותפות לתכנית הזאת.
<גלי ברגר: זאת אומרת, הן לא איזשהו בת חורגת או משהו כזה.
נורית קורן: הן תמיד שותפות לכל הפעילות של הסופר פארם?
<גלי ברגר: כן.
<גלי ברגר: בסניף תמיד מתייחסים אליהן בכל הפעילויות.
נורית קורן: מתנות לחגים הן מקבלות מהמעסיק?
<גלי ברגר: הן מקבלות מהמעסיק.
נורית קורן: את יודעת בוודאות?
<גלי ברגר: אני צריכה לבדוק את זה.
<גלי ברגר: אני לא יכולה להגיד על כל דיילת ודיילת.
נורית קורן: לא כל דיילת.
נורית קורן: אני שואלת כי אנחנו מכירים את זה גם מכאן שעובדי קבלן לא מקבלים אבל הן לא בדיוק עובדי קבלן.
<גלי ברגר: אני לא יודעת להגיד לך.
<גלי ברגר: בסוף זה נוהג של החברה.
<גלי ברגר: אני לא יודעת להגיד לך אפילו מה העובדים בסניפים מקבלים לחג.
<גלי ברגר: אני יכולה לבדוק את זה ולחזור אליך עם תשובה לגבי המתנות לחג.
<גלי ברגר: אני יכולה להגיד לך שאלה דיילות שרמת החיבור שלהן לסניפים היא מאוד גבוהה.
<גלי ברגר: הדרך שבה בכלל הסופר פארם מנוהל, לכל סניף יש את העמית, את הזכיין שלו, הוא עצמאי, הוא שוכר את כוח האדם, הוא מנהל אותו כבית ערך המשפחה הוא ערך מאוד חשוב בסופר פארם.
<לובה נגדאי: לנו יש קורסים להציע לאותן מפוטרות שלא יתקבלו בחזרה לעבוד בשל השעות או בשל כל דבר אחר.
<גלי ברגר: דרך הכשרה מקצועית?
<לובה נגדאי: יש לנו הכשרה מקצועית.
<לובה נגדאי: ההכשרה המקצועית שלנו כוללת כל מיני קורסים.
נורית קורן: מי זכאית לקורסים האלה?
<לובה נגדאי: יש לנו קורסים שאפשר לממן אותם באופן עצמאי, אפשר לממן אותם באמצעות ואוצ'ר או באמצעות קורסים מתוקצבים.
נורית קורן: נניח הן מפוטרות, הן לא יוכלו להוציא כסף על הכשרה מקצועית.
נורית קורן: השאלה אם הן יכולות לקבל את זה דרך לשכת התעסוקה.
<לובה נגדאי: בהחלט.
נורית קורן: מה הזכאות?
נורית קורן: מה הקריטריונים לקבל את זה?
<לובה נגדאי: ברגע שהיא מפוטרת או כל אדם שרוצה להחליף את המקצוע, הוא זכאי להכשרה חדשה.
נורית קורן: הוא זכאי?
נורית קורן: זה לא משנה מה הוא עשה קודם?
<לובה נגדאי: זה לא חשוב מה הוא עשה קודם.
<לובה נגדאי: הוא בוחר את המקצוע.
נורית קורן: ואז הוא מגיע למרכזים של משרד הכלכלה?
<לובה נגדאי: אנחנו משרד העבודה.
נורית קורן: אצלי תמיד זה עוד במשרד הכלכלה.
<לובה נגדאי: היינו שם.
<לובה נגדאי: לא מזמן עברנו למשרד העבודה.
<לובה נגדאי: בעיקרון מובטלת או כל אדם שרוצה לרכוש מקצוע, המדינה מאפשרת לו.
<לובה נגדאי: יש קורסים מתוקצבים, יש קורסים באמצעות ואוצ'רים שניתנים, באמצעות לשכת תעסוקה.
<לובה נגדאי: ניגשים ליועצת, מבררים איזה קורסים יש, במידה ואין קורס כזה מתוקצב במועד הקרוב, היא זכאית לקבלת ואוצ'ר ואז היא הולכת לבית ספר עסקי ושם היא משלמת באמצעות הוואוצ'ר.
נורית קורן: אני אגיד לך מה מטריד אותי.
נורית קורן: אותי מטריד שאם יש לנו צפון ודרום - - -
<לובה נגדאי: יש בכל המחוזות.
נורית קורן: זה חשוב מאוד ואנשים צריכים לדעת את זה.
<לובה נגדאי: יש לנו ארבעה מחוזות - מחוז חיפה, תל אביב, ירושלים ובאר שבע.
<לובה נגדאי: זאת אומרת, בהתאם לפריסה גיאוגרפית.
<לובה נגדאי: כל אחת שנמצאת למשל בבאר שבע, בדרום, היא הולכת למחוז באר שבע.
<לובה נגדאי: אם היא מתל אביב רבתי, היא הולכת למחוז תל אביב.
<לובה נגדאי: כנ"ל יתר חלקי הארץ.
נורית קורן: זה בעייתי כי יהיו כאלה שלא ירצו לעשות הכשרה ואז הן נשארות מובטלות.
נורית קורן: אני שמחה שרשת סופר פארם אמרה שהם יקלטו אותן לאופטיקה ולכל מה שצריך.
נורית קורן: אמרה נציגת סופר פארם בשורה יותר חשובה והיא שבינתיים לא פוטרה אף אחת, שזה בעצם גם לא קיבל שום ביטוי בעיתונות שזה לא היה.
<לובה נגדאי: אני רוצה להבין.
<לובה נגדאי: הן מועסקות על ידי קבלן?
נורית קורן: הן מועסקות על ידי חברות התמרוקים.
<לובה נגדאי: לנו יש קורסים שמאוד קרובים לליבן, שיכול מאוד לסייע להן.
<לובה נגדאי: מאפרות יופי או מאפרות אמנותיות שזאת במה, קולנוע, טלוויזיה, כל תחום אמנותי אחר.
<לובה נגדאי: הקורס הוא לא ארוך.
<לובה נגדאי: הוא בהיקף של כ-100 שעות.
<לובה נגדאי: זה יכול לתת להן מענה מצוין.
נורית קורן: צריך לזכור כשזה יקרה, אם זה יקרה ויפטרו אותן.
<לובה נגדאי: אבל כן יש מענה.
<נמרוד הגלילי: שלום, צהרים טובים, אני מאיגוד לשכות המסחר.
<נמרוד הגלילי: אני רוצה להציג כאן את החשש שלדעתי להסתכל על הדיון הזה כעל מיקרו קטן לעומת בעיית המקרו שאולי תהיה כאן ביום מן הימים.
<נמרוד הגלילי: אני מדבר היום על האפליה שקיימת בפטורים של היבוא האישי, הפטורים ממיסוי והפטורים מחוקיות יבוא וההשפעה של זה והכול כדי להביא להורדת יוקר המחייה אבל מצד שני יש כאן חשש לפגיעה קשה בתעסוקה.
<נמרוד הגלילי: צריך להבין שהמגזר הקמעונאי היום מקיף למעלה מ-54 אלף עסקים בתחום הקמעונאות.
<נמרוד הגלילי: הוא מעסיק למעלה מ-267 אלף עובדים.
<נמרוד הגלילי: זה בנוסף ל-280 אלף משפחות מתפרנסות מייצור מקומי כאשר 60 אחוזים מאותו ייצור מקומי הולך לשוק המקומי.
<נמרוד הגלילי: היום יש פטור ממיסוי ממע"מ וממכס.
<נמרוד הגלילי: מע"מ, עד 75, אין שום מיסוי ועד 500 דולר יש פטור ממכס.
<נמרוד הגלילי: כן משלמים מע"מ אבל לא משלמים מכס.
<נמרוד הגלילי: אנחנו מדברים היום על חשש של פיטורי 300 עובדים והיה חשש לפיטורים של 1,700 עובדים בטבע אבל צריך להבין שככל שהפטור הזה ימשיך והיבוא האישי הולך וגדל מיום ליום, ואין לנו בעיה עם זה שהוא גדל וזה בסדר, אבל שהתחרות תהיה הוגנת.
<נמרוד הגלילי: אותם חוקים שחלים על המגזר המסחרי-העסקי, יחולו גם על המגזר האישי, על היבוא האישי.
<נמרוד הגלילי: לא יתכן שיתחילו כאן עסקים להתחרות במשהו שאין סיכוי.
<נמרוד הגלילי: כל ההכנסות הולכות לעסקים בחוץ לארץ ובסופו של דבר תהיה כאן פגיעה בתעסוקה, תהיה כאן פגיעה קשה בתעסוקה, עסקים ורשתות יתחילו לסגור סניפים לא רווחיים וזה יגיע למצב שיתחילו לסגור גם קניונים.
<נמרוד הגלילי: אם נסתכל קדימה, אפשר להסתכל מה קורה היום בשוק האמריקאי, ואנחנו נגיע לזה בעוד שלוש שנים, בעוד חמש שנים, אבל זה יקרה כאן.
<נמרוד הגלילי: אני קורא לך חברת הכנסת קורן כי זה דבר שכיום מתעלמים ממנו אבל אני חושב שראוי ונכון שהוועדה תקיים דיון מיוחד על ההשלכות של הפטור והאפליה בין היבוא האישי לבין המגזר העסקי, על מה זה יעשה לתחום התעסוקה במשק.
<נמרוד הגלילי: זה יפגע וזה יפגע קשה בתחום התעסוקה במשק וזה יפגע גם ברשויות מקומיות כי כאשר ייסגרו עסקים וייסגרו קניונים, תהיה פגיעה גם בארנונה של העסקים.
<נמרוד הגלילי: אני לא מדבר כרגע על פגיעה בהכנסות המדינה ממסים שאלה שיקולים של האוצר.
<נמרוד הגלילי: אם הוא רוצה להיטיב, שייטיב עם כולם וייתן פטורים גם לקנייה מקומית.
<נמרוד הגלילי: למה אדם מבוגר שקשה לו לעשות את הקנייה ביבוא אישי צריך לקנות באפליה?
נורית קורן: זה משהו שבאמת נדון כאן בוועדה בעבר, ואולי בחודשים האחרונים, הנושא של יבוא התמרוקים כיבוא אישי.
נורית קורן: אני זוכרת שהיה כאן דיון בנושא וגם עכשיו הוא יהיה.
<נמרוד הגלילי: לא רק תמרוקים.
נורית קורן: הוא אומר דבר נכון והאמת היא שכל החברות הולכות ומצמצמות כי יש צורת צרכנות חדשה כאשר אנשים קונים דרך האינטרנט ולכן גם סופר פארם מתייעלת, כפי שהם אמרו לי, לפי הדברים האלה וזה נכון.
נורית קורן: זאת הערה חשובה ולכן אני מקיימת את הדיון הזה, בדיוק מהסיבות שציינת.
נורית קורן: אנחנו לא מסתכלים על המיקרו אלא על המקרו ולכן אני אמרתי את זה גם בתחילת הדיון שאני אמנם פונה רק לסופר פארם כי היא יושבת כאן אבל בעצם זה לכל החברות שמתעסקות בתמרוקים ובמה שאנחנו כאן בוועדה עושים שזה להוזיל את מחירי כל המוצרים מבחינת יוקר המחייה.
נורית קורן: זאת נקודה מאוד חשובה.
נורית קורן: בסיכום הדיון הזה אני אומר שאני משאירה את הנקודה הזאת כדי שהיושב ראש ייתן את דעתו בהמשך הדיונים בחוק התמרוקים.
נורית קורן: הוועדה יושבת על הנושא עכשיו .
נורית קורן: באמת צריך לשים לב לזה שלכולם יהיה אותו דבר על מנת לא לסגור עסקים.
נורית קורן: בסופו של יום, אנחנו בעצם רוצים להוזיל את המוצר לצרכן וזה הדבר החשוב.
נורית קורן: לפעמים תחרות היא זו שמובילה את הדברים.
<נמרוד הגלילי: אנחנו לא נגד תחרות.
נורית קורן: אנחנו נמצאים היום במצב מאוד קשה של סגירה של עסקים קטנים מכל מיני סיבות וחלק מהסיבות הן צורת הצרכנות, ההתנהלות שלנו, צורת העובדה, זה שמשלמים שכירות גבוהה ורוצים לצמצם עלויות.
נורית קורן: זה הכול ביחד.
<נמרוד הגלילי: נכון.
<נמרוד הגלילי: חשוב להגיד שלא מדובר רק בתמרוקים אלא על כלל המוצרים במשק.
נורית קורן: אנחנו צריכים לעשות הכול על מנת לא לפגוע בעסקים אבל מצד שני העסקים צריכים גם להתייעל ולתת את המוצרים בצורה יותר זולה.
נורית קורן: אני לא אוהבת להגיע לכל מיני מקומות ולומר שבארץ החיים מאוד יקרים לעומת החיים בחוץ לארץ.
נורית קורן: אנחנו רוצים גם שכולם יישארו כאן בארץ ולא יחפשו מקומות אחרים ושהקנייה תהיה כאן בארץ.
<נמרוד הגלילי: ברשותך, אני רוצה לציין נקודה נוספת.
<נמרוד הגלילי: אנחנו כמובן בעד הורדת יוקר המחיה ואיגוד לשכות המסחר בראשות נשיא האיגוד עורך דין אוריאל לין נפגש עם שר הכלכלה ועם שר האוצר כדי למצוא את הדרכים להביא להפחתה ולהורדת יוקר המחיה.
<נמרוד הגלילי: אבל הכול צריך להיות בצורה הוגנת ותחרותית בלי אפליה וצריך לראות היום מה קורה בעולם.
<נמרוד הגלילי: בעולם הולכים ומצמצמים את הפטורים.
<נמרוד הגלילי: באירופה הפטור קיים על 22 יורו שהוא 25 דולר בקירוב והוא הולך וירד.
<נמרוד הגלילי: באוסטרליה הפטור שהיה קיים ל-800 דולר אוסטרליים הולך ומתבטל החל מחודש אוגוסט 2018.
<נמרוד הגלילי: המצב לא יישאר כפי שהוא וזה בסדר שיש תחרות עם אתרים בחוץ לארץ.
<נמרוד הגלילי: זה טוב יש תחרות והיא צריכה להיות אבל אותם חוקים שחלים, צריכים לחול.
נורית קורן: אני מאמינה שהחוקים שחלים בחוץ לארץ לאט לאט יזלגו גם לכאן וזה יהיה אותו הדבר.
נורית קורן: זה קיים וזה נמצא על השולחן.
נורית קורן: הנה.
נורית קורן: היא יושבת בכל הדיונים והיא יודעת טוב ממני.
נורית קורן: אני מאמינה שהדברים יסתדרו.
<נמרוד הגלילי: אני חושב שמאוד נכון שהוועדה תקיים על זה דיון משמעותי.
נורית קורן: אני ארשום את זה ליושב ראש כהערה והוא יחליט מה הוא עושה עם זה.
נורית קורן: אני מאמינה שזה עומד לנגד עיניו בדיונים.
<אלעד דמסקי: אנליסט מידע ונתונים, שירות התעסוקה.
<אלעד דמסקי: אין לנו משהו נוסף להוסיף במיוחד שאין כאן פיטורים כמו ששמענו.
נורית קורן: ונקווה שלא יהיו.
<אלעד דמסקי: אין איזשהו תרחיש לאומי גדול בקנה מידה של מאות עובדים.
<אלעד דמסקי: יתכן שיהיה אירוע נקודתי אחד או שניים בגלל שעובדת מסוימת לא מתאימים לה תנאי העבודה או לא מתאימות לה שעות העבודה או העברה למקום עבודה חדש.
<אלעד דמסקי: בכל מקרה, אנחנו נמצאים בלשכות שירות התעסוקה, גם בהכוונה וייעוץ תעסוקתי לעובדים שלא נמצאים בתוך מעגל תעסוקה מקצועי פרופסיונלי עמוק, כאשר רובם הגדול בלי הכשרה מקצועית עם הדרכות מקצועיות ועם קורסים או הכשרות.
<אלעד דמסקי: אנחנו באמת עובדים בשיתוף פעולה עם משרד הכלכלה בהפניה לשוברים והכשרה מקצועית.
<אלעד דמסקי: יש לנו נוהל שלם לליווי מפוטרים, למעסיקים שמפטרים מעל עשרה עובדים באמצעות ועדה שמתכנסת ובודקת איך אפשר לעזור לאותו מעסיק, ללוות אותו, לבצע מה שנקרא ליווי צמוד, פילוח של האוכלוסיות המפוטרות.
<אלעד דמסקי: אני לא מזהה שיש כאן את התופעה הזאת.
<אלעד דמסקי: אם בהמשך תהיה תופעה לאומית, כמובן ששירות התעסוקה ייכנס לתמונה.
נורית קורן: אני שמחה שיש שיתוף פעולה ושיש אפשרות שילכו להכשרה מקצועית.
נורית קורן: התמקצעות זה דבר חשוב.
<שירה דימניק: משרד האוצר.
<שירה דימניק: בהתייחס למה שהועלה כאן על ידי איגוד לשכות המסחר כאשר הם העלו התייחסות לגבי הנושא של יבוא אישי.
<שירה דימניק: אני רק אזכיר שבהחלטת הממשלה לקראת תקציב 2019 התקבלו החלטות גם על יבוא אישי, בעצם הסרת חסמים ויבוא אישי, וגם הסרת חסמים בעול היבוא, בפרט על מוצרי התקשורת וגם לתעשייה המקומית.
<שירה דימניק: זאת אומרת, הממשלה מנסה לבחון את כל הנושא של עולם הפחתת יוקר המחיה והסרת החסמים בכל אחד מן המישורים.
<שירה דימניק: בנוגע לטענה לגבי המיסוי בתחום היבוא האישי.
<שירה דימניק: החלטת הממשלה לא נגעה בהעלאת תקרת הפטור.
<שירה דימניק: היא נשארת כפי שהיא.
נורית קורן: אני מאמינה שזה יגיע לוועדה וההערה של איגוד לשכת המסחר תגיע גם היא.
נורית קורן: יכול להיות שהם יסתכלו על זה.
נורית קורן: כרגע לא אבל אולי זה יהיה בעתיד.
נורית קורן: את רצית לסכם?
<גלי ברגר: לא.
<גלי ברגר: הכול נאמר.
<גלי ברגר: אנחנו כמובן נשמח להמשיך להיות אתכם בקשר.
נורית קורן: אני באמת רוצה לומר שנרתמתם לזה וזאת הייתה מטרת הדיון.
נורית קורן: אני שמחה שבסופו של יום לא היו הפיטורים האלה.
נורית קורן: זה בא בתקופה של נגב קרמיקה וטבע וזה הרעיש.
נורית קורן: לכן הגשתי את ההצעה לדיון מהיר.
נורית קורן: אני חושבת שצריך להגיד תודה רבה שסופר פארם הסכימה לקבל אותי מיד לשיחה ושם נאמר לי על ידם שבמידה והחברות יפטרו, הם יציעו לעובדות להיכנס לחברה.
<גלי ברגר: אני אומרת שבכלל אין פיטורים.
נורית קורן: בכלל אין פיטורים, אני שמחה.
נורית קורן: צריך לקחת בחשבון את הנושא שנאמר כאן על ידי איגוד לשכות המסחר ולבדוק תוך כדי הדיונים בחוק התמרוקים.
<אתי שבתאי: אנחנו נשמח לקבל פנייה לוועדה ונעביר אותה ליושב ראש הוועדה.
נורית קורן: אני מציעה שתפנה בנושא הזה לוועדה.
נורית קורן: הם יראו אותה ליושב ראש הוועדה והוא יתייחס לזה עת יתקיים דיון בחוקים שמדברים על יבוא אישי.
נורית קורן: כל הזמן אנחנו רוצים להוזיל את יוקר המחיה.
נורית קורן: אני רוצה להודות לך, נציגת משרד העבודה והרווחה על שבאת לכאן ובאמת יש לכם תשובה.
נורית קורן: תודה גם ללשכת התעסוקה.
נורית קורן: יש כאן תשובה לתת לכל המפוטרים במקרה וזה יהיה אבל אני מאוד מקווה שזה לא יקרה.
נורית קורן: אנחנו גם מברכים את האגף להכשרה מקצועית שנמצא כל הזמן עם היד על הדופק ונתן כל הזמן הכשרות.
נורית קורן: המגוון של ההכשרות, צריך לברך אתכם על כך.
נורית קורן: אני מכירה את זה מקרוב.
נורית קורן: אתם באמת עושים עבודה נפלאה.
נורית קורן: אנחנו נעקוב אחרי הדברים האלה.
נורית קורן: חשוב שלא יהיו לנו מובטלים ושאנשים ימשיכו לעבוד במקומות עבודה ויהיו מרוצים כי זה מה שצריך.
נורית קורן: בסוף צריך להביא פרנסה הביתה אבל בחדווה ולא בעצב.
נורית קורן: צהריים טובים.
נורית קורן: אני פותחת היום ישיבת ועדת המשנה לעניין הרפורמה בבריאות הנפש.
נורית קורן: היום 30.1.2018, י"ד בשבט התשע"ח, והשעה 14:10.
נורית קורן: היום הוא ערב ט"ו בשבט ונאחל לכולם.
נורית קורן: ט"ו בשבט הוא חג משפחתי וצריך לחגוג בתוך המשפחה.
נורית קורן: לחגוג בתוך המשפחה כאן כשאנחנו דנים בבריאות הנפש, זה דבר חשוב.
נורית קורן: על סדר היום בריאות הנפש בקהילה האתיופית.
נורית קורן: היתה כתבה השבוע.
נורית קורן: קראתי את הכתבה.
נורית קורן: כיושבת- ראש אני מאוד מבינה כמה התרבות משפיעה כשאדם בא מארץ אחרת, מתרבות אחרת, ממסורת שונה כל כך, וכמה היו חשוב שיהיו מטפלים בבריאות הנפש מהעדה.
נורית קורן: בכובע אחר שלי כחברה בוועדה לבחירת שופטים, מכיוון שידעתי שלעדה אין שום ייצוג היה לי מאוד חשוב מרגע שנכנסתי לכהן כחברה בוועדה לבחירת שופטים.
נורית קורן: בכל ריאיון שלי ביקשתי ממעומדים לבוא ולהגיש קורות חיים, ואני שמחה ששלוש עורכות דין נענו לאתגר.
נורית קורן: שתיים מהן כבר שנה מכהנות כשופטות בבית משפט בטבריה ובמרכז.
נורית קורן: אני מאוד שמחה על כך ואמשיך לפעול למען העדה כי הדברים מאוד חשובים.
נורית קורן: אני חושבת שאני צריכה לדבר כמה שפחות ויותר לשמוע אתכם.
נורית קורן: אשמח לשמוע מה הבעיות ונראה איך נוכל לסייע.
נורית קורן: נמצאים פה נציגים של משרד הבריאות, משרד הרווחה, קליטה ועלייה, ומשרד המשפטים.
נורית קורן: אנגדה, האם אתה רוצה לספר לנו על התופעה של בריאות הנפש בקהילה האתיופית?
נורית קורן: הרפורמה שלנו אמרה שבמקום שמשרד הבריאות יטפל במרפאות שלו, זה ירד לקהילה.
נורית קורן: קראתי בסוף השבוע שמה שקורה זה שיש אנשים שצריכים לקבל טיפול ולוקחים אותם למרפאות סגורות ובעייתיות.
נורית קורן: חבר הכנסת אילן גילאון, תודה רבה שבאת.
נורית קורן: אילן, בדיוק רציתי לתת לאנגדה מקונן לדבר.
נורית קורן: אדוני, בבקשה.
<מקונן אנגדה: קוראים לי אנגדה מקונן.
<מקונן אנגדה: אני מנכ"ל של חברה שמתעסקת בתחום השיקום על כל הגוונים, מהוסטלים לעיוורים חירשים ועד הוסטלים לאוטיזם.